EELNÕU

**NARVA LINNAVALITSUS**

**KORRALDUS**

Narva \_\_\_\_­­­­2023 nr \_\_\_\_\_

**Narva linnas Vanalinna sademeveekanalisatsiooni rekonstrueerimise keskkonnamõju hindamise algatamata jätmine**

1. **ASJAOLUD JA MENETLUSE KÄIK**

02.05.2023. a. ehitisregistri elektroonilise keskkonda laekus ehitusloa taotlus koos eelprojektiga Vanalinna sademeveekanalisatsiooni rekonstrueerimiseks.

Projekti koostaja: K-Projekt Aktsiaselts (rg-kood 12203754, projektijuht Malle Utt, Ahtri tn 6a, Tallinn)

Arendaja: AS Narva Vesi (rg-kood 10369373, kontaktisik Hilje Õunapuu, Kulgu 4, Narva)

Otsustaja: Narva Linnavalitsus (rg-kood 75008485, Peetri 5, Narva)

Vastavalt projekti „Vanalinna sademeveekanalisatsiooni rekonstrueerimine“ (töö nr 22149, projekteerija K-PROJEKT AS, rg-kood. 12203754, Ahtri tn 6a, Tallinn 10151) seletuskirjale on kavandatava tegevuse eesmärk Vanalinna sademeveekanalisatsiooni rekonstrueerimine ja uue väljalasu rajamine. Eelprojekt on koostatud Aktsiaselts Narva Vesi tellimusel vastavalt riigihanke eRHR-i viitenumber 254106 „Narva linnas Vanalinna linnaosas pindmise äravooluvee ja/või pinnasevee kokku kogumise ja ärajuhtimise süsteemi projekteerimine“ lepingule. Eelprojekti ülesandeks on:

1. koostada Narva vanalinna sademevee äravooluskeem, selle baasil luua hüdrauliline mudel

2. valitud skeemlahenduse järgi lahendada üldkasutatavate teede sademeveesüsteemid sh eelvoolud kvartalisisestele süsteemidele eelprojekti ja tööprojekti mahus.

Projekti koostamiseks on väljastatud 29.03.2023 Narva Linnavalitsuse korraldusega nr 209-k projekteerimistingimused.

Projekti koostamisel on kasutatud geotehnilised uuringud (OÜ Reib, Indrek Heidemaa) ning alusena topo-geodeetilised uurimistööd, mis koostatud Geodeesia24 OÜ poolt, töö nr 7243-23 (jaanuar-märts, 2023).

Töömahtudeks on Narva linna Vanalinna linnaosas maa-ala teedelt, platsidelt, üldkasutatavatelt aladelt, sh kvartalisisestelt ja linnamaadelt ühtse sademevee süsteemi ja sademevee ärajuhtimise projektlahenduse koostamine. Sademevee eesvooluks on Narva jõgi. Projektala piirneb Tolli- Rakvere – Puškini- Peetri platsi - Peterburi mnt ja Narva jõega.

Kavandatav tegevus ei kuulu keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikes 1 loetletud tegevuste hulka, mille puhul keskkonnamõju hindamine (edaspidi KMH) on kohustuslik selle vajadust kaalumata.

Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas on kavandatud tegevus nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (kuulub nimetatud määruse nr 224 § 13 p 2 ühisveevärgi ja –kanalisatsiooni ning muude samalaadsete projektide arendamine ja § 15 p 8 selline tegevus, mis ei ole otseselt seotud ala kaitsekorraldusega või ei ole selleks otseselt vajalik, kuid mis võib üksi või koostoimes muu tegevusega eeldatavalt mõjutada Natura 2000 võrgustiku ala või kaitstavat loodusobjekti).

KeHJS § 6 lg 4 ning VV 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ kohaselt tuleb atud juhul anda eelhinnangu selle kohta, kas tegevusel on oluline keskkonnamõju.

Seega peab otsustaja andma eelhinnangu selle kohta, kas tegevusel on oluline keskkonnamõju vastavalt KeHJS § 6 lõikedele 2 ja 4. Sellest tulenevalt sõltub KMH vajadus eelhinnangu tulemusest ning asjaomaste asutuste arvamustest.

Vanalinna sademeveekanalisatsiooni rekonstrueerimise keskkonnamõjude eelhinnang (s.h. Natura hindamine) (töö nr 01-05-2023) on koostatud Narva Linnavalitsuse Arhitektuuri- ja Linnaplaneerimise Ameti KMH vanemspetsialisti poolt „Vanalinna sademeveekanalisatsiooni rekonstrueerimine“ (töö nr 22149, projekteerija K-PROJEKT AS, Ahtri tn 6a, Tallinn 10151, reg. nr. 12203754) projektile.

KeHJS § 6´1 kohaselt eelhinnangu andmiseks esitab arendaja koos tegevusloa taotlusega teabe tegevuse iseloomu, asukoha, mõjutatavate keskkonnaelementide, kaasneda võiva olulise keskkonnamõju kohta ja muu asjakohase teabe vastavalt keskkonnaministri 16.08.2017 määrusele nr 31 „Eelhinnangu sisu täpsustatud nõuded“.

Keskkonnamõju hindamise algatamise või algatamata jätmise kaalutlus põhineb Vanalinna sademeveekanalisatsiooni rekonstrueerimise keskkonnamõju hindamise (KMH) eelhinnangul (lisatud korralduse juurde).

Keskkonnamõju hindamise (KMH) läbiviimine antud juhul ei ole vajalik järgmistel põhjustel:

* Projektiga ei kaasne püsivat negatiivset mõju Natura 2000 võrgustiku alale või kaitstavatele loodusobjektidele. Ehitusala ühes lõigus ja lähiümbruses paikneb Natura 2000 võrgustiku ala ja Pimeaia looduskaitse ala, kus on paiknevad kaitsealused liigid mida kavandatav ehitustegevus võib mõjutada. Ehitustegevuse kavandamisel on vaja kinni pidada piirangutest sh ajalistest looduskaitse alal.
* Projektiga ei kavandata eeldatavalt olulise keskkonnamõjuga tegevust, millega kaasneks keskkonnaseisundi kahjustumist, sh vee, pinnase, õhu saastatust, olulist jäätmetekke või mürataseme suurenemist.
* Lähtudes projektiga hõlmatud ala ja selle lähiümbruse keskkonnatingimustest ja maakasutusest, ei põhjusta kavandatav tegevus antud asukohas olulist keskkonnamõju. Tegevusega kaasnevad võimalikud mõjud on valdavalt ehitusaegsed.
* Avariiolukordade esinemise tõenäosus väike, juhul kui järgitakse korrektseid ehitusvõtteid.
* Kavandatav tegevus ei põhjusta looduskeskkonna vastupanuvõime ega loodusvarade taastumisvõime ületamist.
* Lahkvoolse sademeveekanalisatsiooni rajamine ei kahjusta kultuuripärandit, inimeste tervist, heaolu ega vara.
* Tööde teostamisel tuleb järgida eelprojektis toodud keskkonna- ja muinsuskaitsetingimusi.

Lähtudes eeltoodust, eelprojektiga esitatud andmetest ja eelhinnangu tulemustest järeldub, et kavandatava sademeveekanalisatsiooni rekonstrueerimisega ei ole oodata olulist keskkonnamõju tekkimist ja keskkonnamõju hindamine ei ole vajalik, kuid arendaja peab rangelt kinni pidama seadusega sätestatud keskkonnakaitse põhimõtetest ja arvestama KMH eelhinnangus välja toodud soovitustega.

KeHJS § 11 lõike 2´2 kohaselt enne käesoleva seaduse § 6 lõikes 2 nimetatud valdkondade tegevuse ja lõikes 2´1 viidatud tegevuse keskkonnamõju hindamise vajalikkuse üle otsustamist peab otsustaja küsima seisukohta kõigilt asjaomastelt asutustelt, esitades neile seisukoha võtmiseks eelhinnangu ning keskkonnamõju hindamise algatamise või algatamata jätmise otsuse eelnõu ning lõike 2´3 käesolevaseaduse § 6 lõikes 2 nimetatud valdkondade tegevuse ja lõikes 2´1 viidatud tegevuse keskkonnamõju hindamise vajalikkus otsustatakse, lähtudes eelhinnangust ja asjaomase asutuse seisukohast.

Narva Linnavalitsuse Arhitektuuri- ja Linnaplaneerimise Amet saatis Keskkonnaametile, Politsei-ja Piirivalveametile, muinsuskaitse vaneminspektorile (Muinsuskaitseameti halduspartner muinsuskaitsealaste riiklike kohustuste täitmiseks Narva linnas) ja Narva Vesi AS-le päringu Narva linnas Vanalinna sademeveekanalisatsiooni rekonstrueerimise KMH algatamise või algatamata jätmise vajalikkuse kohta.

26.07.2023 kirjas nr 2.1-3/23127-2 Politsei- ja Piirivalveameti Ida prefektuur kooskõlastas eelnõu ning tähelepanekuid ega muid märkusi ei esitanud.

28.09.2023 kirjas nr 6-5/23/10347-4 esitas Keskkonnaamet oma seisukoha, et lähtudes kavandatavast tegevusest, teadaolevast informatsioonist ning KMH eelhinnangu tulemustest ei kaasne kavandatud tegevusega eeldatavalt olulist keskkonnamõju (KeHJS § 22) ning KMH algatamine ei ole vajalik. Lähtuvalt eelnevast kooskõlastab KeHJS § 11 lg 10 alusel KMH algatamata jätmise otsuse eelnõu.

Muinsuskaitse vaneminspektor (Muinsuskaitseameti halduspartner muinsuskaitsealaste riiklike kohustuste täitmiseks Narva linnas) kooskõlastas Narva linnas Vanalinna sademeveekanalisatsiooni rekonstrueerimise keskkonnamõju hindamise algatamata jätmise otsuse eelnõu.

1. **ÕIGUSLIKUD ALUSED**
   1. Keskkonnamõju hindamise ja keskkonnajuhtimissüsteemi seaduse (*edaspidi* KeHJS) § 7 lõike 1 kohaselt tegevusluba käesoleva seaduse tähenduses on ehitusluba või ehitise kasutusluba.
   2. KeHJS § 9 kohaselt otsustaja on tegevusloa andja.
   3. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
   4. Vastavalt ehitusseadustiku (edaspidi EhS) § 39 lõikele 1 ehitusloa annab kohaliku omavalitsuse üksus, kui seaduses ei ole sätestatud teisiti.
   5. Narva Linnavalitsuse Arhitektuuri- ja Linnaplaneerimise Ameti põhimääruse § 9 lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
   6. Vastavalt Narva Linnavalitsuse Arhitektuuri- ja Linnaplaneerimise Ameti põhimääruse § 7 Arhitektuuri- ja planeerimise osakonna põhiülesandeks on projekteerimistingimuste taotluste või ehitusprojektide läbivaatamisel osalemine ja otsuse tegemine keskkonnamõju hindamise algatamise või algatamata jätmise kohta.
2. **OTSUS**

Jätta algatamata Narva linnas Vanalinna sademeveekanalisatsiooni rekonstrueerimise (töö nr 22149, projekteerija K-PROJEKT AS, rg-kood 12203754, Ahtri tn 6a, Tallinn 10151,) keskkonnamõju hindamine.

1. **RAKENDUSSÄTTED**
   1. Vanalinna sademeveekanalisatsiooni rekonstrueerimise keskkonnamõju hindamise algatamata jätmise otsusega saab tutvuda Narva Linnavalitsuse Arhitektuuri- ja Linnaplaneerimise Ametis vastuvõtuaegadel - esmaspäeviti kell 13.00-17.00; kolmapäeviti 10.00-12.00 ja 13.00-17.00.
   2. Korraldus jõustub teatavakstegemisest.
   3. Käesoleva korralduse peale võib esitada Narva Linnavalitsusele vaide haldusmenetluseseaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
   4. Narva Linnavalitsuse Arhitektuuri- ja Linnaplaneerimise Ametil teatada keskkonnamõju hindamise algatamata jätmise otsusest 14 päeva jooksul otsuse tegemisest arvates ametlikus väljaandes Ametlikud Teadaanded, Narva linna veebilehel ja ajalehes, milles Narva linn avaldab oma ametlikke teadaandeid.

Jelena Golubeva Üllar Kaljuste

Linnapea asendaja Linnasekretär